**Tajlandski** ili **Tajski solarni kalendar**, **Suriyakati** (Thai: สุริยคติ), je zvanični i pretežiti kalendar u Tajlandu od kako ga je prihvatio kralj Chulalongkorn 1888. mada se zapadni kalendar ponekad koristi u poslovne svrhe i prilično često u bankarstvu.

Avg/kol. 2004/2547BEOznaka dana

Izgled (zidnog) kalendara
-------------------------

Tajski kalendari pokazuju i **Budističku eru** **BE**, tajlandski:  *Phuttasakarat*), skraćeno *Pho So* (tajlandski: ); i hrišćansku eru (tajlandski: , *kritsakarat*) , skraćeno *Kho So* (tajlandski: ). Takođe pokazuju godine naše ere kineskim brojevima i kineske lunarne datume. Pošto se budistički sabati (dani odmora) (tajlandski:  *Wan Phra*) i mnogi kineski tradicionalni festivali određuju lunarnim datumima/nadnevcima, prikazuju se i datumi po lunarnom i kineskom kalendaru.

 Tajski (levo) i kineski (desno) sveti dani.
* Budin lik označava tajske sabate, *Wan Pra*; crvena tablica sa belim kineskim znakovima označava dane mladog i punog Meseca, kako su u Kini izračunati.
* Nažvrljane plave figure (u ovom primeru *078* na 15. i, gore levo, *538* na 19. i *2576* na 31.) označavaju datume kada su izvučeni brojevi nacionalne lutrije.
* Lunarni datumi i Životinja godine se beleže na krštenicama u Tajlandu, posle zvaničnog datuma. Tajlanđani računaju svoju starost po nizu Dvanaest životinja, mada se pred zakonom starost određuje po zvaničnom kalendaru; npr. Kraljičin rođendan, 12.8. je praznik koji se takođe slavi i kao Dan Tajlandskih Majki.

Era
---

Godine se računaju po budističkoj eri (B.E.), koja je 543 godine ranija od naše (hrišćanske) ere A.D.. To znači da 2023. godini n.e. odgovara **2566**. B.E. Ova era počiva na odlasku (*Parinibbana*) Gautame Bude, što Tajci datiraju na 543. pne. (mada neki drugi izvori tvrde da je Buda umro 483. pne.). Ovo pravilo sabiranja/oduzimanja 543 važi samo od 1.1. 1941. - videti dole Istorijat.

Ekvivalenti
-----------

### Meseci

Meseci su istovetni kao u gregorijanskom kalendaru. Njihova imena potiču od Hindu imena za znake zodijaka. Imena 30-dnevnih meseci se završavaju sa tajlandski:  *-ayon*, što potiče od sanskritskog korena *-āyana*, "dolazak..."; imena 31-dnevnih meseci se završavaju sa tajlandski:  *-akhom*, od sanskritskog *-āgama* s istim značenjem. Ime za februar/veljaču se završava sa tajlandski:  -*phan*, od sanskritskog *bandha* - "okovan" ili "vezan". Dan dodat februaru u solarnoj prestupnoj godini se zove *Athikasuratin* tajlandski: ; respelovano radi lakšeg izgovora: tajlandski: .

|
|  |
*Meseci*| Srpskohrvatski | Thai | Skr. | Transkripcija | Sanskritska reč | Zodijački znak |
| --- | --- | --- | --- | --- | --- |
| Januar | มกราคม | ม.ค. | makarakhom | makara "morsko čudovište" | Jarac |
| Februar | กุมภาพันธ์ | ก.พ. | kumphaphan | kumbha "krčag" | Vodolija |
| Mart | มีนาคม | มี.ค. | minakhom | mīna (jedna vrsta ribe) | Ribe |
| April | เมษายน | เม.ย. | mesayon | meṣa "ovan" | Ovan |
| Maj | พฤษภาคม | พ.ค. | pruetsaphakhom | vṛṣabha "bik" | Bik |
| Jun | มิถุนายน | มี.ย. | mithunayon | mithuna "par" | Blizanci |
| Jul | กรกฎาคม | ก.ค. | karakadakhom | karkaṭa "rak" | Rak |
| Avgust | สิงหาคม | ส.ค. | singhakhom | siṃha "lav" | Lav |
| Septembar | กันยายน | ก.ย. | kanyayon | kanyā "devojka" | Devica |
| Oktobar | ตุลาคม | ต.ค. | tulakhom | tulā "vaga" | Vaga |
| Novembar | พฤศจิกายน | พ.ย. | pruetsachikayon | vṛścika "škorpija" | Škorpija |
| Decembar | ธันวาคม | ธ.ค. | thanwakhom | dhanu "luk" | Strelac |

### Sedmice i sedmični dani

Sedmica je tajlandski:  ili , što se izgovara. Naziv potiče od sanskritske reči za "sedam", On-line Royal Institute Dictionary Arhivirano 2009-03-03 na Wayback Machine-u (ORID) danas definiše sedmicu kao 7-dnevni period koji počinje u nedelju i završava se subotom. U lunarnom kalendaru, međutim, radi se o 7-, 8- i ređe 9-dnevnom intervalu između kvartilnih mesečevih mena; tj. od jednog  do drugog.

Sedmični dani su nazvani po Suncu, Mesecu i prevodu imena pet klasičnih planeta, isto kao u gregorijanskom kalendaru.

*Sedmični dani*| Srpskohrvatski | Thai | Transkripcija | Sanskritska reč | Planet(a) |
| --- | --- | --- | --- | --- |
| Ned(j)elja | วันอาทิตย์ | wan athit | Aditya | Sunce |
| Poned(j)eljak | วันจันทร์ | wan chan | Chandra | Mesec |
| Utorak | วันอังคาร | wan angkhan | Angaraka | Mars |
| Sr(ij)eda | วันพุธ | wan phut | Budha | Merkur |
| Četvrtak | วันพฤหัสบดี | wan pharuehat(sabodi) | Brihaspati | Jupiter |
| Petak | วันศุกร์ | wan suk | Shukra | Venera |
| Subota | วันเสาร์ | wan sao | Shani | Saturn |

Primedba: Prikazane boje su tradicionalne tajlandske rođendanske boje povezane sa sedmičnim danima: crvena, žuta, ružičasta, zelena, narandžasta, plava, purpurna.

Istorijat
---------

Kalendar je 1888. dekretom uveo kralj Chulalongkorn (Rama V), zvao se *Ratana Kosindra Sok* (tajlandski: ), i bio je skoro identičan zapadnom gregorijanskom kalendaru. Međutim, godine su se brojale u odnosu na datum osnivanja Bangkoka (Ratana Kosindra), 6.4. 1782. (prvi dan godine 1 ere Ratana Kosindra (tajlandski: ), skr. (tajlandski: ) ro so); to je istovremeno bio i datum osnivanja i danas vladajuće dinastije Chakkri. Kralj Vajiravudh (Rama VI) je promenio brojanje godina na budističku eru (B.E.) 1912. i utvrdio početak godine na 1. april/travnja.

U vreme kada je Drugi svetski rat bio na horizontu, 1941. (2484. B.E.), premijer Plaek Phibunsongkhram je dekretom odredio 1. januar/siječnja za zvanični početak nove godine (zbog čega je 2483. B.E. imala samo devet meseci). Prilikom pretvaranja datuma pre te godine, treba proveriti da li se radi o nadnevku između 1.1. i 31.3.: ako je tako onda treba dodati ili oduzeti 542 od broja godina umesto 543.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Mjesec | 1–3 | 4–6 | 7–9 | 10–12 | 1–3 | 4–6 | 7–9 | 10–12 | 1–3 | 4–6 | 7–9 | 10–12 | 1–3 | 4–6 | 7–9 | 10–12 |
| A.D. | 1939 | 1940 | 1941 | 1942 |
| B.E. | 2481 | 2482 | 2483 | 2484 | 2485 |

Danas su u zvaničnom kalendaru praznici i međunarodna Nova godina (1.1.), a takođe i proslave tradicionalne Tajlandske nove godine (*Songkran* (tajlandski: ) - 13. - 15. aprila/travnja). Budističke i kineske proslave koje su državni praznici (uključujući i Kinesku novu godinu), se i dalje računaju po lunarnom kalendaru, što znači da se njihovi nadnevci menjaju svake godine u odnosu na solarni kalendar.

Pribeleške
----------

1. ↑  thai2english dictionary

Takođe pogledati
----------------

* Tajlandski lunarni kalendar
* Budistički kalendar
* Državni praznici u Tajlandu

Reference originala
-------------------

* นายเปลื้อง ณ นคร ผู้รวบรวม ปทานุกรมนักเรียน ไทยวัฒนาพานิช กทม. Mr. Bleung na Nakorn, Compiler, Student's Handbook, Thai Wattana Panit, Bangkok 2514
* Thai calendar for August 2004
* Sethaputra, So. *New Model English - Thai Dictionary*, ISBN 974-08-3253-9
* Web dictionary Thai-English English-Thai
* J.C. Eade. *The calendrical systems of mainland south-east Asia*. ISBN 90-04-10437-2

Spoljne poveznice
-----------------

(na engleskom:)

* Thai calendar every year
* Thai Time by Anthony Diller Arhivirano 2008-08-20 na Wayback Machine-u